Ha ha, gället, i bi ne bösi!!! Es tönt mega krass was da i dir schwitz so ablouft, cha mers gar nid so vorstelle... Vorallem wil wir ja hie z troumhaft schönste wätter hei... di letschte 2 Täg am  Strand si eifach hammer gsi!    Letschts wuchenänd isch o voll lustig hie, es isch ganz komisch, aber irgendwie verchrafteni hie nid so viel alkohl wie deheime! Ufjedefall bini am Fritig ganz lustig drufe gsi.. Und am Samstig simer ine hammer club gange, es würdi dir mega gfalle Nadia!    Bi o inere nöie Klass u es isch wieder voll ganz lustigi Lüt, üsi chlini schwitzer clique isch sich am erwiitere... d.h. eifach das mer jitzt ohno viel änglisch rede... lol, was wot me mache...    Und i bi voll entsetzt dass martina sushi nid gäre het, am Mäntig si mer wieder emal gange (es isch mis füfte mal gsi...) nume dis mal hei mer alli andere mitgschleppet u si öppe z acht gsi, de hei mer alli a chlei verschiedeni Sache chönne usprobiere!    Vor kulturelle Site vo Barcelona hani no nid viel gseh aber 1. hani scho viel gseh woni vor 2 Jahr bi da gsi u 2. hei mer ja no zyt, wi d Nati ging seit...    U claud, magsch di no errrinere das mer mal über z "neutrale  schwitzer-dütsch" gredt hei u befunde hei es chönni nüt anders si als z Bärndütsch? Tja, dass gseht me öppe überall a chlei anders, d Nati behaupted stiff u fescht z neutrale schwitzer dütsch sigi dr Luzärner!!! Also, ich bitte dich... Das nenne ich illusione ha!    Ufjede fall,  muchos besos  oli